[28.04.2022](https://rkomi.ru/news/2032)

# **Владимир Уйба: «Челядьлы быть колӧ висьтавны, мыйӧн збыльвылас лоӧ НАТО»**

Регионса Юралысь участвуйтіс «НАТО. Хроника жестокости» выставка восьтӧмын, кодӧс котыртісны Коми Республикаса национальнӧй библиотекаын.

«НАТО лӧсьӧдӧмсянь эз вӧв ни ӧти во, медым сійӧ эз воюйт кутшӧмкӧ странакӧд. Унаӧн чайтӧны, мый тайӧ альянссӧ лӧсьӧдісны дорйысьӧм могысь, но збыльвылас сійӧ нуӧдӧ сэтшӧм политика, мый дырйи бырӧдӧны лӧсявтӧм странаяссӧ, кодъяс абу сӧгласӧсь США-лӧн да англосаксъяслӧн видзӧдласъясӧн. Шуам, Югославияын да Ливияын лоӧмторъяс. Кытчӧ эськӧ НАТО эз сюй ассьыс нырсӧ – кӧть кутшӧм страналы сійӧ вайӧ дой, кулӧмъяс, дзескӧдӧмъяс да вежӧ натовечьяслы лӧсявтӧм режимсӧ. Колӧ, медым выставка вылӧ волісны том йӧз, школьникъяс. Найӧ оз тӧдны НАТО-лысь историясӧ. Школаясын та йылысь оз висьтавны. Украинаын спецоперация серти агрессиялӧн, Россияын юӧр отсӧгӧн война нуӧдӧмлӧн вужъясыс быдмӧны НАТО-ысь. Тадзи манипуляторъяс дзебӧны йӧзсьыс ассьыныс уна вося агрессиясӧ, фашистскӧй политикасӧ да петкӧдлӧны агрессорӧн Россияӧс. Та вӧсна челядьлы быть колӧ висьтавны да петкӧдлыны, мыйӧн збыльвылас лоӧ НАТО»; - тӧдчӧдіс Коми Республикаса Юралысь.

«НАТО. Хроника жестокости» выставкасӧ сиӧма НАТО артмӧдӧмсянь 73 во тырӧмлы. Выставкаыс висьталас холоднӧй война заводитчӧмсянь миян лунъясӧдз войтыркостса медшӧр лоӧмторъяс йылысь, кутшӧмъяс йитчӧмаӧсь Войвыв Атлантическӧй альянслӧн уджкӧд. Выставкасӧ котыртіс Россияса ӧнія историялӧн музей Россияса историческӧй котыр, МГИМО, «Россия – Моя история» историческӧй паркъяслӧн ассоциация, ТАСС да «Россия сегодня» МИА отсӧгӧн.

Тані позьӧ тӧдмавны Хиросимаӧ да Нагасакиӧ Америкаӧн бомба шыбитӧм, США-лӧн да сылӧн союзникъяслӧн СССР вылӧ уськӧдчан планъяс йылысь, кутшӧмъясӧс дасьтісны Мӧд мирӧвӧй война помасьӧм бӧрын регыд мысти, XX нэм помын да XXІ нэм заводитчигӧн локальнӧй конфликтъяс йылысь, тшӧтш и 1999 воын Югославия бомбардируйтӧм, 2000-ӧд воясӧ Иракын да Афганистанын войнаяс, Сирияын конфликт йылысь, а сідзжӧ Украинаын ӧнія лоӧмторъяс йылысь.

Выставкасӧ вӧчисны документальнӧй фотояс, артефактъяс да историческӧй документъяс, а сідзжӧ Украинаын спецоперация нуӧданінысь трофейяс подув вылын, кутшӧмъяс петкӧдлӧны, мый НАТО участвуйтіс Донбассын Украиналысь военнӧй агрессия дасьтӧмын.

\*\*\*

НАТО-ӧ пырысь (North Atlantіc Treaty Organіzatіon, NATO) Войвыв Америкаса да Рытыв Европаса странаяслысь военно-политическӧй блоксӧ котыртісны 1949 вося косму тӧлысьын. Организациялысь уджсӧ вӧлі веськӧдӧма Европа вылӧ сӧветскӧй тӧдчӧмлы паныд да ядернӧй дзескӧдӧмъяс збыльмӧдӧм вылӧ.

**2161**

[28.04.2022](https://rkomi.ru/news/2032)

# **Владимир Уйба: «Детям обязательно нужно рассказывать, чем на самом деле является НАТО»**

Глава региона принял участие в открытии выставки «НАТО. Хроника жестокости», которая организована в Национальной библиотеке Республики Коми.

«За всё время существования не было ни одного года, чтобы НАТО не воевало бы в какой-либо точке мира. Многие считают, что альянс создан для обороны, но на самом деле он ведёт очень агрессивную политику устранения неугодных стран, которые не согласны с позицией США и англосаксов. Пример тому – события в Югославии и Ливии. Куда бы НАТО ни заходило – для любой страны это оборачивается болью, смертью, насилием и свержением режима, который натовцы посчитали неугодным. Очень важно, чтобы выставку посетили молодые люди, школьники. Они не знают об истории НАТО. В школах этого не преподают. Корни той агрессии, которая направляется по отношению к спецоперации на Украине, информационной войны в России, идут от НАТО. Это трюк манипуляторов – отвести внимание масс от своей многолетней агрессии, фашистской политики и выставить агрессором Россию. Поэтому детям обязательно нужно рассказать и показать, чем на самом деле является НАТО», - отметил глава Коми.

Выставка «НАТО. Хроника жестокости» приурочена к 73-ей годовщине создания НАТО и посвящена ключевым международным событиям от начала холодной войны до наших дней, связанным с деятельностью Североатлантического альянса. Организатором выступил Музей современной истории России при поддержке Российского исторического общества, МГИМО, Ассоциации исторических парков «Россия – Моя история», ТАСС и МИА «Россия сегодня».

Здесь можно узнать об американских бомбардировках Хиросимы и Нагасаки, планах нападения США и их союзников на СССР, разработанных вскоре после Второй мировой войны, локальных конфликтах конца XX – начала XXІ века, включая бомбардировки Югославии в 1999 году, войнах в Ираке и Афганистане в 2000-е годы, конфликте в Сирии, а также о современных событиях на территории Украины.

Выставка основана на документальных фотографиях, артефактах и исторических документах, а также трофеях из зоны специальной военной операции на Украине, свидетельствующих об участии НАТО в подготовке военной агрессии Украины на Донбассе.

\*\*\*

Военно-политический блок стран Северной Америки и Западной Европы НАТО (North Atlantіc Treaty Organіzatіon, NATO) был учреждён в апреле 1949 года. Деятельность организации была направлена на борьбу против советского влияния на европейском континенте и реализацию политики ядерного сдерживания.